CELEX: 62013CN0653
Language: da
Date: 2013-12-10 00:00:00
Title: Sag C-653/13: Sag anlagt den 10. december 2013 — Europa-Kommissionen mod Den Italienske Republik

29.3.2014   
            
            
               DA
            
            
               Den Europæiske Unions Tidende
            
            
               C 93/19
            
         Sag anlagt den 10. december 2013 — Europa-Kommissionen mod Den Italienske Republik
   (Sag C-653/13)
   2014/C 93/30
   Processprog: italiensk
   
      Parter
   
   
      Sagsøger: Europa-Kommissionen (ved D. Recchia og E. Sanfrutos Cano, som befuldmægtigede)
   
      Sagsøgt: Den Italienske Republik
   
      Sagsøgerens påstande
   
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 260, stk. 1, TEUF, ved ikke at have vedtaget alle nødvendige foranstaltninger for at opfylde Den Europæiske Unions Domstols dom af 4. marts 2010 i sag C-297/08, hvori det blev fastslået, at Den Italienske Republik har tilsidesat sine forpligtelser i henhold til artikel 4 og 5 i Europa-Parlamentets og Rådets direktiv 2006/12/EF af 5. april 2006 om affald (1), da den ikke for regionen Campanien traf alle de nødvendige foranstaltninger for at sikre, at affald blev nyttiggjort eller bortskaffet, uden at menneskers sundhed blev bragt i fare og uden skade for miljøet, og navnlig ikke havde oprettet et tilstrækkeligt og integreret net af bortskaffelsesfaciliteter.
            
         
               —
            
            
               Den Italienske Republik tilpligtes at betale Kommissionen en dagbøde på 256 819,20 EUR (dvs. 85 606,40 EUR pr. dag for hver kategori af anlæg), minus en eventuel nedsættelse som følge af den foreslåede nedtrapningsformel fra dagen for domsafsigelsen i nærværende sag, indtil den dag, hvor dommen i sag C-297/08 opfyldes.
            
         
               —
            
            
               Den Italienske Republik tilpligtes at betale Kommissionen et fast beløb, som fastsættes ved at multiplicere det daglige beløb på 28 089,60 EUR med antallet af dage for tilstedeværelsen af overtrædelsen fra afsigelsen af dommen i sag C-297/08 indtil den dato, hvor der afsiges dom i nærværende sag.
            
         
               —
            
            
               Den Italienske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Italien har ikke vedtaget alle nødvendige foranstaltninger for at opfylde Domstolens dom i sag C-297/08. Den foreslåede sanktion (dagbøder og et fast beløb) er tilpasset overtrædelsens karakter og varighed samt tager hensyn til nødvendigheden af at sikre en tilstrækkelig afskrækkende virkning for at undgå gentagelser.
   
      (1)  Europa-Parlamentets og Rådets direktiv 2006/12/EF af 5.4.2006 om affald (EUT L 11, s. 9).